Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 282

(16) A kockázat kérdését eseti alapon kell megítélni, inkább figyelembe véve a valós gazdasági helyzetet, mint a jogi formaságokat. A Bizottság véleménye szerint azonban a 81. cikk (1) bekezdése általában nem érvényes az ügynökre ruházott kötelezettségre a megbízó nevében megtárgyalt vagy megkötött szerzõdések tekintetében, ha a szerzõdéssel eladott vagy vett áruk tulajdonjoga nem száll át az ügynökre, illetve nem maga az ügynök nyújtja a szerzõdés szerinti szolgáltatásokat, valamint ha az ügynök — nem járul hozzá a szerzõdés szerinti áruk vagy szolgáltatások eladásának/vásárlásának költségeihez, ideértve az áruszállítás költségeit is. Ez nem zárja ki annak lehetõségét, hogy az ügynök végezze a szállítási szolgáltatást, feltéve, hogy annak költségeit a megbízó viseli; — nem köteles — közvetve vagy közvetlenül — befektetni az értékesítés ösztönzésébe, például a megbízó hirdetési költségvetéséhez történõ hozzájárulással; — saját költségére vagy kockázatára nem tart fenn raktárkészletet a szerzõdés szerinti árukból, ideértve a raktárkészletek finanszírozását, illetve az ezeket érintõ veszteségek viselését is, és jogosult külön költség nélkül visszajuttatni az eladatlan árut a megbízóhoz, kivéve, ha az ügynök vétkessége megállapítható (például nem tette meg az elvárható biztonsági intézkedéseket a készletet érintõ veszteség elkerülésére); — nem biztosít és/vagy nem nyújt értékesítés utáni szolgáltatásokat, szervizszolgáltatást vagy garanciális javítást, kivéve, ha ennek költségeit teljes egészében a megbízó viseli; — nem hajt végre az adott piachoz kötõdõ eszköz- vagy ingatlanberuházásokat, illetve személyzeti képzést, például üzemanyag kiskereskedelmi tevékenységhez szükséges üzemanyag-tároló tartály beszerzését, vagy biztosítási kötvények eladásához szükséges különleges szoftver beszerzését biztosítási ügynöki tevékenység esetén; — nem vállal felelõsséget harmadik személyek felé az eladott termék által okozott károk tekintetében (termékfelelõsség), kivéve, ha ügynöki minõségében megállapítható a vétkessége ebben a tekintetben; — nem vállal felelõsséget azért, ha a vevõ nem teljesíti a szerzõdést — kivéve azt a következményt, hogy ügynöki megbízását elveszti — ide nem értve azt az esetet, ha az ügynök vétkessége megállapítható (például, ha nem teszi meg az elvárható biztonsági vagy vagyonvédelmi intézkedéseket, illetve nem teszi meg az elvárható intézkedéseket annak érdekében, hogy a lopást jelentse a megbízónak vagy a rendõrségnek, valamint nem juttat el a megbízóhoz minden olyan rendelkezésére álló információt, ami a vevõ pénzügyi megbízhatóságára vonatkozik).

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes